**Լասլո Պաալ** (հունգ.՝ László Paál, 30 հուլիսի, 1846, Զամ (այժմ Ռումինիայի Տրանսիլվանիա շրջանի Հունեդոարա ժուդեցում) — 4 մարտի, 1879, Շարանտոն Լը Պոն, Ֆրանսիա), հունգարացի բնանկարիչ, իմպրեսիոնիստ։ Բարբիզոնյան դպրոցի ներկայացուցիչ։

Կենսագրություն
--------------

Լասլո Պաալը ծնվել է 1846 թվականի հուլիսի 30-ին Զամ գյուղում։ 1864-1866 թվականին գեղանկարչություն է սովորել Վիեննայի կերպարվեստի ակադեմիայում՝ աշակերտելով գերմանացի նկարիչ Ալբերտ Ցիմերմանին։

1869 թվականին Լասլո Պաալն առաջին անգամ ներկայացրել է իր մի քանի աշխատանքները Մյունխենում անցկացվող մեծ ցուցահանդեսում։ 1870 թվականին ուղևորություն է կատարել դեպի Նիդերլանդներ։ Նույն թվականին իր ընկերոջ՝ հունգարացի գեղանկարիչ Միխայ Մունկաչիի խորհրդով ընդունվում է Դյուսելդորֆի գեղարվեստի ակադեմիա՝ շարունակելու ուսումը։

1873 թվականից Պաալն ապրել է բարբիզոնյան դպրոցի նկարիչների գաղութում։ Եղել է Փարիզի սալոնի մշտական մասնակիցներից մեկը։ Սալոնում 1873 թվականին նրան շնորհվել է մրցանակ «Մայրամուտ» նկարի համար։

1874 թվականից Դյուսելդորֆի նկարիչների միության անդամ է։

Լասլո Պաալը մահացել է 1879 թվականի մարտի 4-ին Ֆրանսիայում՝ Շարանտոն Լե Պոնում։ Իր ստեղծագործական կյանքի ընթացքում ստեղծել է շուրջ 65 նկարներ։ Նկարչի մահից հետո նրա կտավները վաճառվել են աճուրդում, որ կազմակերպվել է 1880 թվականին Փարիզում։

Արվեստ
------

Մասնագետների ու քննադատների կարծիքով՝ Լասլո Պաալի կողմից բնության ընկալմանն ու պատկերմանը հատուկ է լարված կրքոտությունն ու խանդավառությունը։ Նկարչի գեղարվեստական ոճը նույնքան զգացմունքային ու ակտիվ է, որքան Մունկաչիինը։ Գունային հարաբերակցությունները դրամատիկ են ու հակադրական։ Նրա բնանկարներում պատկերված բնությանը հատուկ է դինամիկան ու հարափոփոխ լինելը։ Դրա հետ միաժամանակ Պաալի նկարներում ոչինչ չկա իմպրեսիոնիստների ստեղծագործություններին հատուկ վայրկենական անկայունությունից։ Փոփոխականության տպավորության հետ միաժամանակ նրա գործերում բնությունը նյութական է իր առարկայական որոշակիությամբ ու կերպարվեստական ամբողջականությամբ։

Պատկերասրահ
-----------

* 
* 
*

Ծանոթագրություններ
------------------

1. 1 2  László Paál (նիդերլ.)
2. ↑  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. ↑  *Aradi N.* Paál, László // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T064395
4. 1 2  Benezit Dictionary of Artists — OUP, 2006. — ISBN 978-0-19-977378-7
5. 1 2
6. 1 2  Frick Art Reference Library Photoarchive — 1920.
7. ↑  Կերպարվեստի արխիվ — 2003.
8. ↑  K. Benda: "Paál László". In: Österreichisches Biographisches Lexikon 1815–1950 (ÖBL). Vol. 7, Austrian Academy of Sciences, Vienna 1978, ISBN 3-7001-0187-2, p. 275.
9. 1 2  Fine Arts in Hungary: Brief Biography

Արտաքին հղումներ
----------------


|  |  |
| --- | --- |
|  | ***Լասլո Պաալ***էջը Վիքիպահեստում |

* Л. Алешина. Искусство Венгрии (ռուս.)
* Detailed biography by Lázár László: @ Művészet (1902)
* Magyar Elektronikus Könyvtár: Multiple biographies and appreciations of Paál's work
* Letters from Paál László @ Művészet (1911)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BNF: 169844786 · GND: 119532166 · ISNI: 0000 0000 6678 0418 · LCCN: n84186306 · SUDOC: 244406847 · VIAF: 303319673 · ULAN: 500099547 · WorldCat VIAF: 303319673 |

 |

 |